Ego igitur mulier vidua, nomine Adeleydis, dono Domino Deo omnipotenti et Sancte Marie Virgini Belmontensi et omnibus sanctis, quandam mei juris vineam, quæ residet in comitatu Cabilonensi, in villa Corcellas, et campum cum ea tenentem; et terminatur ab una parte via publica, ab alio latere terra Sancti Petri, et ab aliis partibus terra francorum. Hanc terram tali ratione Sanctæ Mariæ concessi, ut faciant ipsius loci rectores quicquid eis placuerit. Quod si quisquam tam infelix fuerit, ut hanc meæ paupertatis largitionem contradixerit, auri libram componat, et particeps angelorum Sathanæ existat, nisi satifecerit emendatione congrua. S. Adeleydis hujus terre donatricis. S. filii ejus Johannis. S. Rotberti. S. Tedcæ feminæ. S. Ebrardi. S. Bernardi. Actum puplice in eadem terra, II kalendas mai, regnante Rotberto rege. Ego Josbertus scripsi, tempore Isimbaldi monachi.